**Vyhodnotenie dotazníkového prieskumu spokojnosti prijímateľov sociálnej služby s**

**poskytovanými sociálnymi službami**

 Prieskum bol realizovaný prostredníctvom dotazníkov, ktoré boli rozdané prijímateľom sociálnej služby zariadenia Dom pokojnej staroby n.o., Gbely v budove DPS I. na ulici Prof. Čárskeho 291/14 v období od 11.4.2022 do 14.4.2022. Dotazník bol anonymný, otvorený pre všetkých prijímateľov sociálnej služby s poskytovanou službou. Zúčastnilo sa 18 respondentov.

Vyhodnotenie odpovedí na jednotlivé otázky dotazníka:

1. Do akej miery ste spokojný s Vašou izbou v ktorej bývate?

Z vyššie uvedených grafov je zrejmé, že väčšina oslovených respondentov hodnotilo veľkosť izby známkou 1, jeden dvojkou a traja známkou 3. Vybavenie izby hodnotilo známkou 1 12 respondentov, traja hodnotili známkou 2 a traja známkou 3. 12 respondentov hodnotilo pocit súkromia známkou 1 a priati známkou 2, jeden hodnotil známkou 4. Klopanie personálu pri vstupe na izbu hodnotilo 14 respondentov známkou 1, dvaja známkou 2, jeden známkou 4 a jeden známkou 5.

1. Čo by ste zmenili na vybavení izby?

1 oslovený respondent napísal, že všetko, 1 by chcel vlastné WC na izbe, 1 by chcel TV, 1 by zmenil celé vybavenie, 1 by chcel viac úložného priestoru.

1. Do akej miery ste spokojný so stravou?

Z prieskumu je zrejmé, že teplú stravu hodnotilo známkou 1 deväť respondentov, známkou 2 šiesti respondenti a známkou 3 traja oslovení respondenti. Či je strava pestrá a chutná ohodnotilo deväť respondentov známkou 1, šiesti známkou 2, dvaja známkou 3 a jeden známkou 4. Desať respondentov je spokojných so stravou, ohodnotili známkou 1, šiesti ohodnotili známkou 2, jeden známkou 3 a jeden známkou 4.

1. Máte dostatok záujmovej a kultúrnej činnosti?

Z vyššie uvedeného grafu je zrejmé, že 1 oslovených respondentov má dostatok záujmovej a kultúrnej činnosti, jeden odpovedal nie a jeden sa nevyjadril.

Chceli by spevokol, aby sa viacerí zapájali do skrášľovania zariadenia, viac chodiť na výlety.

1. Do akej miery ste spokojný so starostlivosťou a prístupom?

Ako vidieť na grafoch sedemnásť respondentov hodnotilo sociálneho pracovníka známkou 1, jeden známkou 2. Sedemnásť respondentov hodnotilo zdravotné sestry známkou 1, jeden známkou 2. Opatrovateľky hodnotilo štrnásť respondentov známkou 1, traja známkou 2 jeden známkou 3. Kuchárky ohodnotilo päťnásť známkou 1, jeden známkou 2 a dvaja známkou 3. Upratovačky ohodnotilo päťnásť oslovených respondentov známkou 1, dvaja známkou 2 a jeden známkou 3. Šestnásť respondentov hodnotilo zamestnancov práčovne známkou 1 a dvaja známkou 2.

1. Ako by ste opísali atmosféru v zariadení?

Z grafu je zrejmé, že osem oslovených respondentov hodnotí atmosféru v zariadení ako veľmi dobrú, šiesti ako skôr dobrú a štyria ako neutrálnu.